A suya construcción s'inició en l'anyo 1974 y fue enguerada y ubierta a o publico en 1981. No bi ha oficinas u apartamentos en a torre, sino que a intención d'a suya construcción yera que estase l'edificio mas alto d'a ciudat y una atracción toristica. En l'edificio d'a suya base, parti d'o prochecto, bi ha uns grans magazens. En a parti mas alta d'a torre, a 260 m, bi ha dos plantas chiratorias y acristaladas que forman o dito Sydney Tower Eye, dende o que se puet alufrar a badía de Sydney. Entre os prencipals atractivos toristicos d'a torre ye a posibilidat de cenar en a parti alta veyendo o panorama d'a ciudat.